ลูกสาวได้พาไปหามา ได้บอกต้องครอบฟันทั้งหมด7ซีกแต่ตอนนี้ไปครอบมาแค่2ถ้า เราไม่ครอบอีก5ซีก จะเป็นอะไรมากไหมค่ะ คือลูกไม่ยอมไป
สวัสดีค่ะ ไม่แน่ใจว่าสาเหตุใดจึงต้องครอนฟัน ในกรณีนี้น่าจะเป็นเรื่องฟันผุซึ่งฟันผุในเด็กนั้นก็คือการมีผิวฟันเกิดเป็นจุดหรือรูโหว่ เกิดจากหลายสาเหตุ เช่นแบคทีเรียในช่องปาก การดื่มน้ำหวานน้ำอัดลม กินขนมขบเคี้ยวเป็นประจำ แล้วไม่รักษาสุขภาพฟันให้ดี หากไม่ได้รับการรักษา อาการจะลามลึกลงไปถึงรากฟันทำให้อาจเสียฟันซี่นั้นไปอย่างถาวรได้วิธีการรักษาฟันผุนั้นขึ้นกับความรุนแรงของโรค ทันตแพทย์จะเป็นผู้ประเมินดูอีกครั้ง การที่มีฟันผุที่ฟันน้ำนมนั้น หากเป็นผุระยะแรก จะแนะนำในการรับประทานอาหารและการทำความสะอาดหรือเคลือบหลุมร่องฟันไปก่อน กรณีที่ฟันผุยังไม่ได้ทำลายรากฟันและกระดูกเบ้าฟัน อาจจะแนะนำให้เก็บรักษาฟันน้ำนมไว้ใช้งาน รอจนฟันแท้จะขึ้นมาแทนที่ก็ได้ แต่หากเป็นฟันผุที่ทะลุเข้าไปถึงโพรงประสาทฟันแล้ว อาจจะต้องรักษาด้วยการรักษารากฟัน หรือถอนฟันร่วมด้วยแนะนำการพาบุตรกลับไปรักษา เพราะบุตรยังเด็กเกินกว่าจะตัดสินใจได้ มารดาควรจะเลือกสิ่งที่ดีที่สุดให้และทำตามคำแนะนำของแพทย์ค่ะ